Diari Oficial de la Generalitat Valenciana


Sumari del DOGV 16, del 15-02-1980 (1980/801401)

DECRET pel qual es regulen les competències del Consell del País Valencià en matèria de Turisme i en relació amb els actes administratius pel que fa a la Promoció del Turisme, transferides de l'administració de l'Estat pel Reial Decret 299/1979 de 26 de gener.
--------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1980/01/28/(3)/dof/vci/html**

### Dades del document

Número de DOGV
:   16

Data del DOGV
:   15-02-1980

Secció del DOGV
:   DISPOSICIONS GENERALS

Número del document
:   1980/801401


Data del document
:   28-01-1980

Organisme emissor
:   Presidència del Consell

Tipus de document
:   Decret

Decret pel qual es regulen les competències del Consell del País Valencià en matèria de Turisme i en relació amb els actes administratius pel que fa a la Promoció del Turisme, transferides de l'Administració de l'Estat pel Reial Decret 299/1979, de 26 de gener.  
El Reial Decret 299/1979, de 26 de gener, va transferir al Consell del País Valencià competències de l'Administració Central de l'Estat en matèries relatives a la Promoció del Turisme, competències que per al seu exercici és necessari atribuir als diferents Organs del Consell. Per això, i a l'empar del que disposa l'article 10, apartat a), del seu Reglament de Règim Interior, i en compliment de l'acord del Ple del Consell de 28 de gener de 1980,  
DISPOSE:  
CAPITOL I  
AMBIT D'APLICACIO  
Article primer.- Queden subjectes a les prescripcions del presente Decret les empreses, entitats i activitats turístiques enumerades tot seguit, establertes i que s'establesquen al País Valencià:  
1. Les Agències d'Informació Turística.  
2. Les dues Oficines d'Informació Turística del Grup "A", (0. M. 11-3-67) situades a Alacant capital i a Castelló de la Plana capital.  
3. Les Oficines d'Informació Turística dels grups "B", "C" i "D".  
4. Les Entitats de Foment del Turisme, locals o de zona, així com la seua activitat promocional, llevat d'allò relatiu a l'activitat promocional a o per a països estrangers, la qual serà d'exclusiva competència de la Secretaria d'Estat de Turisme.  
CAPITOL II  
COMPETENCIES TRANSFERIDES  
Article segon.- Dins de l'àmbit d'aplicació anteriorment expressat en matèria de Promoció del Turisme, i sens perjudici de les disposicions dictades dins de la seua competència per altres organismes, el Consell del País Valencià exercirà les seues atribucions a través dels seus corresponents òrgans en la forma que s'estableix tot seguit.  
CAPÍTOL III  
AGENCIES D'INFORMACIO TURISTICA  
Article tercer.- L'autorització per a l'exercici de les activitats corresponents a les Agencies d'Informació Turística, el consegüent atorgament del títol- llicència, i quan s'escaiga, les modificacions registrades seran sol·licitades de la Direcció General de Promoció i Ordenació del Turisme de la Conselleria de Turisme del Consell del País Valencià, d'acord amb el procediment i els requisits establerts a l'Ordre de 31 de gener de 1964 del Ministeri d'Informació i Turisme, publicada al Boletín Oficial del Estado de data 26 de febrer de 1964.  
Article quart.- La vigilància del compliment de les obligacions específiques annexes al títol- llicència, la inspecció, la tramitació de reclamacions, el tancament, el canvi de titularitat, l'exigència de responsabilitats, la imposició de sancions, i la interposició de recursos i la inscripció al Registre corresponent seran realitzades d'acord amb allò disposat per a les Empreses i les Activitats Turístiques Privades al Decret pel qual es regulen les competències del Consell del País Valencià en matèria de Turisme de 24 de setembre de 1979 (B. 0. Consell núm. 13, d'1 de gener de 1980).  
Article cinqué.- La fiança, establerta a l'article 53 de l'Ordre citada de 31 de gener de 1964, serà constituïda a la Caixa General de Dipòsits a disposició de la Direcció General de Promoció i Ordenació del Turisme del Consell del País Valencià.  
Article sisé.- Totes les altres competències, no expressament recollides en aquest capítol, pel que fa a aquestes empreses turístiques, atribuïdes en principi al Ministeri d'Informació i Turisme per l'Ordre de 31 de gener de 1964, seran exercides pel Consell del País Valencià a través de la seua Direcció General de Promoció i Ordenació del Turisme i òrgans dependents d'aquesta.  
CAPITOL IV  
OFICINES D'INFORMACIO TURISTICA  
Article seté.- Les Oficines d'Informació Turística del Grup "A", situades a Alacant capital i a Castelló de la Plana capital, a més d'informar sobre els recursos turístics del País Valencià i de la resta del territori nacional d'acord amb les directrius donades a l'efecte per la Conselleria de Turisme, realitzaran, per delegació de la Secretaria d'Estat de Turisme, les funcions d'informació i distribució del material turístic que aquella els subministre.  
Article vuité.- Totes les Oficines dels diferents grups quedaran subjectes, en allò relatiu a la seua dependència i a l'exercici de les seues activitats, al que disposa l'Ordre d'11 d'agost de 1967 del Ministeri d'Informació i Turisme, publicada al Boletín Oficial del Estado de 14 de septiembre de 1967, tot entenent-s'hi que les competències atribuïdes per la dita Ordre a la Subsecretaria de Turisme passen a ser exercides per la Conselleria de Turisme del País Valencià a través dels Organs de la Direcció General de Promoció i Ordenació del Turisme.  
CAPITOL V  
ENTITATS DE FOMENT DEL TURISME  
Article nové.- Les Entitats de Foment del Turisme es constituiran i acompliran els seus fins i obligacions d'acord amb les normes establertes al Decret 2.481/1974, de 9 d'agost de 1974, i Ordre de 8 de febrero de 1975 del Ministeri d'Informació i Turisme, publicats als Boletines Oficiales del Estado de dates 10 de septiembre de 1974 i 20 de febrer de 1975, respectivamente.  
Article desè.- Les competències atribuïdes per les citades disposicions al Ministre d'Informació i Turisme, al Director General de Promoció del Turisme i als Delegats Provincials, seran exercides pel Conseller de Turisme del Consell del País Valencià, la Direcció General de Promoció i Ordenació del Turisme i els Comissaris de Promoció de Turisme, creats Per Decret del Consell de 24 de setembre de 1979 (B. 0. Consell d'1 de gener de 1980), de les Zones on radiquen les oficines.  
DISPOSICIO ADDICIONAL  
El present Decret que es publicarà al Butlletí Oficial del Consell i al Boletín Oficial del Estado, entrarà en vigor el dia de la seua publicació al primer dels esmentats Butlletins.  
València, a 28 de gener de 1980.  
El President del Consell   
(en funcions)  
ENRIC MONSONIS DOMINGO


Còpia Permalink ELI